*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*183. számú előterjesztés*

Bátaszék Város Önkormányzata Képviselő-testületének 2017. augusztus 30-án,

16,00 órakor megtartandó ülésére

Tájékoztató a Szekszárdi Tankerületi Központ által kimutatott közüzemi díjtartozásokról

|  |
| --- |
| **Előterjesztő:** Dr. Bozsolik Róbert polgármester  **Készítette:** Mórocz Zoltán pénzügyi irodavezető    **Törvényességi ellenőrzést végezte**: Kondriczné dr. Varga Erzsébet  jegyző  **Tárgyalja:**  PG Bizottság: 2017. 08. 29. |

***Tisztelt Képviselő-testület!***

**Előzmények:**

A 2013.02.15-én kelt az önkormányzat és a KLIK között létrejött vagyonkezelői szerződés 26-28. pontjai írják le a közösen használt ingatlanrészek működési, közüzemi költségeinek viselési szabályait.

Miután a KLIK –hez átkerült a köznevelési intézmények működtetési kötelezettsége, az alábbi ingatlanok közüzemi díjainak megosztására kellett törekedni:

* Kanizsai Dorottya Általános Iskolában működő főzőkonyha:
* II. Géza Gimnázium melegítőkonyha
* Városi Sportcsarnok

2013.01.01.-töl a KLIK fizeti a köznevelési intézmények teljes közüzemi díj kiadásait, és a szerződés alapján a MOB-ra, illetve az önkormányzatra eső díj hányadot átszámlázás útján téríti meg a MOB, illetve az önkormányzat.

A KLIK a számlázási kötelezettségének nem, illetve nagy késéssel tett eleget (2014. év vége). A számlák nem megfelelő módon kerültek kiállításra (minden számlát az önkormányzatra állított ki) ezért visszaküldtük a kiállítónak, nem kerültek befogadásra. Mivel nem volt a birtokunkban konkrét kötelezettséget keletkeztető számla a kimutatásainkban nem is szerepelhetett ezzel kapcsolatos tétel.

**Követelések- kifogások:**

A KLIK 2017.02.27.-ével újra kiállította a számlák egy részét. Amelyre az alábbi kifogással éltünk:

*„2017.március 06-án megkaptuk a KLIK/160/343/2017 számú levelét, amelyben megküldi az elmaradt közüzemi szálák másolatát,*

* *Kanizsai Dorottya Általános Iskolában működő főzőkonyha:*

*2013.január 01 és 2015.augusztus 31. időszakra vonatkozó gázenergia-, valamint a*

*2015.április 01 és 2015.augusztus 31 időszakra vonatkozó víz és csatornadíj*

* *II. Géza Gimnázium vagyonkezelői szerződés szerint*

*2015.április 01 és 2015.augusztus 31 időszakra vonatkozó gázenergia-, villamos energia valamint víz- és csatornadíj*

*Az általános iskola tekintetében a V10TA7-00328 számú továbbszámlázott* ***gázdíjra*** *vonatkozó, közvetített szolgáltatást tartalmazó nevünkre kiállított számlát 5 235 386 Ft összegben.*

*A vízdíjra vonatkozó V10TA7-00329 számú továbbszámlázott közvetített szolgáltatást tartalmazó nevünkre kiállított számlát 521 147 Ft összegben.*

*A II. Géza Gimnáziumra tekintettel a V10TA7-00330 számú továbbszámlázott áramdíj közvetített szolgáltatást tartalmazó nevünkre kiállított számlát 2 197 Ft összegben.*

*A II. Géza Gimnáziumra tekintettel a V10TA7-00331 számú továbbszámlázott gázdíj közvetített szolgáltatást tartalmazó nevünkre kiállított számlát 6 744 Ft összegben.*

*A II. Géza Gimnáziumra tekintettel a V10TA7-00332 számú továbbszámlázott vízdíj közvetített szolgáltatást tartalmazó nevünkre kiállított számlát 1 631 Ft összegben.*

*A számlák tartalmát ellenőriztük és az alábbi* ***kifogásokkal élünk****:*

*Az ISZ-557-1/2013/KLK/160 szerződés 26. a) pontjában foglaltak szerint az önkormányzat kötelezettséget vállalt a gázfogyasztás tekintetében az önkormányzat által használt konyha és ebédlő külön almérőkkel meghatározható fogyasztásának megtérítésére. A szerződés nem írja elő az önkormányzat számára, hogy a számlákban feltüntetett energia adót, rendszerhasználati díjat, készletezési hozzájárulást is meg kell téríteni.*

*Az almérőkhöz kapcsolódó fogyasztási értékek alapján meghatározott adatokat, értékeket elfogadjuk. A V10TA7-00328 számú számla nem a szerződésben foglaltak alapján került kiállításra, ezért visszaküldjük és nem fogadjuk be. Kérjük, hogy a szerződés szerint számlákban feltüntetett fogyasztásra vonatkozó adatok alapján töltsék ki a továbbszámlázott bizonylatot.*

*A szerződés alapján az általános iskolára vonatkozó V10TA7-00329 számlát befogadjuk.*

*A II. Géza Gimnáziumra vonatkozó V10TA7-00330, V10TA7-00331, V10TA7-00332 számlákat befogadjuk.”*

**A kiegyenlített díjak:**

A befogadott vízdíj számlák, valamint a II. Géza Gimnáziumra szóló közüzemi díjak kiegyenlítésre kerültek 531 719 Ft összegben.

**A gázdíjra vonatkozó követelés:**

A hónap első felében egyeztető tárgyalást folytattunk a Tankerület vezetőjével és gázfogyasztás tekintetében született egy megegyezés, hogy a 2013.01.01.-2015.08.31. időszakra vonatkozóan bruttó 5 235 386 Ft összegű számla összegét 2017.12.31.-ig kiegyenlítjük. A kiadás fedezetének nagy részét a MOB költségvetésébe tervezett 5 000 e Ft céltartalék felhasználásával lehet megvalósítani. A kötelezettség összege bekerül a szeptemberben benyújtásra kerülő „ÖNHIKI” pályázatba.

**Az áramdíjra vonatkozó követelés:**

Az elmaradt áram díjat továbbra sem számlázta a Tankerület. Az augusztus hónapban beüzemelt áram almérők adatait figyelembe véve az év végén a képződött fogyasztási adatokból számított áramdíj kerül majd visszamenőlegesen kiszámlázásra, amelynek pontos összege jelenleg nem ismeretes. A Tankerület vezetőjével megállapodtunk, hogy az év végén kiszámlázott áramdíjak összegét 2018. év tavaszán egyenlítenénk ki, illetve a jövő évi forrás kiegészítő pályázatban szerepeltetnénk a bizonylatot.

**Fénymásolókkal kapcsolatos követelés:**

Nem közeledtek az álláspontok a fénymásolókkal kapcsolatos önkormányzati kötelezettségekkel kapcsolatosan. A szerződés alapján a fénymásoló gépek karbantartási kiadásai Bátaszék Város Önkormányzatát terhelik.

Az alábbi kifogással éltünk a benyújtott számlával kapcsolatban:

*„2017.március 09-én megkaptuk a nyomtatók üzemeltetésének 2015.09.01-2016.12.31 időszakra vonatkozó továbbszámlázásáról készült számlát. A számlát nem fogadjuk be, az alábbi kifogással élünk:*

*A mellékelt 2015.11.3-án kelt levelünkben megkerestük a Tankerület vezető urat, hogy kérjék be a szolgáltatóktól a fénymásolók üzemeltetési szerződésben foglalt karbantartási díjak tételeit. A szolgáltatók által megadottak alapján tudtunk volna karbantartási szerződéseket kötni a szolgáltatókkal. Erre a megkeresésre a mai napig nem kaptunk választ.*

*A karbantartási kötelezettség egyértelműen az önkormányzatot terheli, de annak szerződéses módja, kivitelezésének technikája nem került meghatározásra.*

*A 2017.03.06-án kelt KLIK/160/343/-6/2017 számú levele mellékletében csatolta az öt szolgáltató közül a Colorspectrum Kft. szakvéleményét, amely szerint az üzemeltetési kiadások 60%-át teszi ki a karbantartási költségek általánya.*

*Ajánlatok hiányában Önkormányzatunk nem került szerződéses kapcsolatba az érintett öt szolgáltatóval és a KLIK-kel sem. A szakvélemény alapján igen jelentős arányt képvisel az alkatrészek cseréje, illetve a hozzá kapcsolódó munkadíj. A magas költséghányad tudatában nem támogattuk volna az átalánydíjas szerződés megkötését.*

*Kérjük, hogy a szolgáltatók által elvégzett valós karbantartási kiadásokat, munkalapokkal alátámasztva számlázzák ki az önkormányzat részére.”*

Kérem a tisztelt képviselő- testületet, hogy jelen tájékoztatást fogadja el.

**H a t á r o z a t i j a v a s l a t :**

**Tájékoztató a 2013-2015 éveket érintő a Szekszárdi Tankerületi Központ által kimutatott önkormányzati közüzemi díj, egyéb tartozásokra**

Bátaszék Város Önkormányzatának Képviselő-testülete az 2013-2015 időszakra vonatkozó szerződéses kötelezettségből származó a Szekszárdi Tankerületi Központ által kimutatott önkormányzati kötelezettségekről szóló tájékoztatót tudomásul veszi és a befogadott vízdíj számlák, valamint a II. Géza Gimnáziumra szóló közüzemi díjak, továbbá a gázdíj követelés 2013.01.01.-2015.08.31. időszakra vonatkozó bruttó 5.767.105 Ft összegű számla összegét 2017.12.31.-ig teljesíti, abban a formában, hogy

1. a települési önkormányzatok rendkívüli önkormányzati támogatására benyújtott pályázat keretében megítélt támogatási összeg terhére 5 235 386 Ft-ot,
2. amennyiben az a) pontban megjelölt támogatási kérelem elutasításra kerül, úgy saját forrásból, akként, hogy a Mikrotérségi Óvoda és Bölcsőde Intézmény-fenntartó Társulás részére a 2017. évi költségvetésébe betervezett összegen felüli 767.105.- Ft-ot az önkormányzat 2017. évi költségvetésének általános tartalékkerete terhére biztosítja a tartozások kiegyenlítése érdekében.

*Határidő:* 2017. decemberi testületi ülés

*Felelős:* Mórocz Zoltán pü.-i irodavezető

(a következő tájékoztató elkészítéséért)

*Határozatról értesül:* Bátaszéki KÖH pénzügyi iroda

irattár